Tokoname. Yaponiyaning Aichi prefekturasida joylashgan shahardir. 2019-yil 1-oktyabr holatiga ko‘ra, shahardagi 24872 ta xonadonda 57872 nafar aholi istiqomat qiladi, aholi zichligi — har kvadrat kilometrga 1035 nafarni tashkil etadi. Shaharning umumiy maydoni 55,90 kvadrat kilometr (21,58 mi²) ga teng. Geografiyasi. Tokoname Chita yarim orolining gʻarbiy sohilida, Aichi prefekturasining janubida, Ise koʻrfaziga yaqin hududda joylashgan. Demografiyasi. Yaponiya aholini roʻyxatga olish maʼlumotlariga koʻra, Tokoname aholisi soni soʻnggi 50 yil ichida nisbatan barqaror boʻlgan. Iqlimi. Shahar issiq va nam yoz hamda nisbatan yumshoq qish bilan tavsiflangan iqlimga ega (Köppen iqlim tasnifi "Cfa"). Tokonameda oʻrtacha yillik harorat 15,5 °C ni tashkil etadi. Yillik oʻrtacha yogʻingarchilik 1674 mm, sentyabr esa eng seryogʻin oy hisoblanadi. Avgustda eng yuqori harorat 27,4 °C atrofida, eng past harorati esa yanvarda, taxminan 4,6 °C boʻladi. Tarixi. Qadimgi tarixi. Tokoname Heian davridan beri keramika ishlab chiqarish bilan bogʻliq tarzda rivojlangan hamda bu davrdagi "Tokoname-yaki" asarlari Yaponiya shimolidagi Aomori prefekturasi va janubdagi Kagosima prefekturasigacha boʻlgan joylardan ham topilgan. Oʻrta davrlar. Kamakura davriga kelib, 3000 dan ortiq pechlar faoliyat yuritgan. Sengoku davrida bu hudud Isshiki sulolasining nazorati ostida boʻlib, keyinchalik Oda Nobunaga va Toyotomi Hideyoshi hukmronligi ostida oʻtgan. Ilk zamonaviy davri. Edo davrida hozirgi Tokoname atrofidagi hudud Ovari domenining bir qismi boʻlgan. Keyingi zamonaviy davri. 1889-yildagi Meiji restavratsiyasidan keyingi kadastr islohotlarida zamonaviy munitsipalitetlar tizimini oʻrnatish bilan Tokoname shahri yaratilgan. Zamonaviy tarixi. Tokoname 1954-yil 1-aprelda Tokoname shahrining Onizaki (鬼崎), Nishiura (西浦), Ōno (大野) va Miva qishlogʻi (三和村) bilan qoʻshilishi natijasida shahar maqomiga koʻtarildi. Hukumat. Tokoname toʻgʻridan-toʻgʻri saylanadigan mer hamda 18 aʼzodan iborat bir palatali shahar qonun chiqaruvchi organi boʻlgan mer-kengash boshqaruv shakliga ega. Shahar Aichi prefekturasi assambleyasiga bir aʼzoni qoʻshish huquqi mavjud. Milliy siyosat nuqtai nazaridan, shahar Yaponiya Diet quyi palatasining Aichi tumani tarkibiga kiradi. Tokoname sohilidagi sunʼiy orolda qurilgan Chubu Centrair xalqaro aeroporti 2005-yil 17-fevralda ochilgan boʻlib, bu mahalliy taraqqiyot rivojiga katta turtki boʻldi. Iqtisodiyoti. Iqtisodiyotning ikkilamchi sektori. Keramika muhandisligi. Tokoname mintaqaviy savdo markazi boʻlib, Heian davridan beri keramika, xususan "Tokoname-yaki" ishlab chiqarishi bilan tanilgan va keramika ishlab chiqarish mahalliy iqtisodiyotning asosiy tarmogʻi boʻlib qolmoqda. Asosiy keramika ishlab chiqaruvchi kompaniyalardan biri INAX hisoblanadi. Ilgari 60 ga yaqin pechlar ishlatilgan, ularning aksariyati Meidzi davrida qurilgan. Bugungi kunda ular shaharning diqqatga sazovor joyiga aylangan. Ammo Ikkinchi Jahon urushidan keyin koʻplari yopildi va yoʻq qilindi, chunki ishlab chiqarish usullari modernizatsiya qilingan va havo sifatini himoya qilish uchun pechlarni yoqish hukumat tomonidan tartibga solingan. Tōei oʻchogʻi (陶栄窯) 887-yilda qurilgan va 1974-yilgacha ishlatilgan toqqa chiqadigan pech ("nobori-gama") hisoblanadi. Bu Yaponiyada mavjud boʻlgan eng katta pechdir. U 1982-yilda hukumat tomonidan muhim moddiy madaniy meros sifatida belgilangan. Unda 17° burchak ostida ishlaydigan sakkizta otash kamerasi va har xil balandlikdagi oʻnta moʻri mavjud. Uzoq qirgʻoq chizigʻi mavjudligi sababli shaharda tijorat baliq ovlash ham mahalliy iqtisodiyotda muhim rol oʻynaydi. Taʼlim tizimi. Tokonameda toʻqqizta davlat boshlangʻich maktabi, shahar hukumati tomonidan boshqariladigan toʻrtta davlat oʻrta taʼlim maktab hamda Aichi prefekturasi taʼlim kengashi tomonidan boshqariladigan bitta davlat yuqori taʼlim maktabi faoliyat yuritadi.